****Årsberetning for 2024

**Medlemstall og representanter**

Vedlagt ligger idrettslag og deres medlemmer. (Vedlegg 1)

Medlemstallene på Askøy de siste årene har vært. I 2020 var det 7991 medlemmer, i 2021 var det 7603 medlemmer. I 2022 var det 7913 medlemmer i idretten på Askøy. I 2023 er det 8071 medlemmer. Medlemstallene for 2024 er XXXXX

**Forhold til idretten og aktivitet i 2024**

Idrettsrådet opplever å ha et godt forhold til medlemsklubbene.

Vi har arrangert møter for fotballklubbene så de har hatt en god dialog med kommunen og har kunnet formidle sine ønsker og behov, samtidig har vi gjennom 2024 lagt til rette for prosessen mellom eiendomsavdelingen og fotballklubbene for driftsavtaler for fotballen.

Vi har fulgt prosessen og deltatt for idretten på møtene for Myrane Idrettshall og Svømmeanlegg. Dette har vært en ukentlig oppfølging der man også har tatt kontakt med idretten og kommunen når prosessen krever det. Her ser det ut til at hallen blir fortere ferdig enn antatt.

Idrettslinje på Askøy VGS ble vedtatt av Vestland fylkeskommune i 2024 etter et langt samarbeid mellom Askøy VGS og IRA.

IRA har gjennom året støttet og assistert ulike klubber med samarbeidet opp mot kommunen og vi har forsøkt å hjelpe lagene på Askøy å følge opp tidsfrister.

Betaling for inne idretten er blitt redusert 350 000 kroner. Kommunestyret i Askøy vedtok i 2024 å støtte inne idretten med 350.000. Dette ble en avkortning på leieutgifter. I tillegg har vi i samtale med politikere og administrasjon sondert hvordan vi kan finne gode løsninger på å redusere leien ytterligere og har forståelsen av at dette sannsynligvis er best å vente med.

Avtalen om kommunal medvirkning for bygging og vedlikehold av idrettsanlegg har blitt vedtatt i kommunestyret i 2024. Dette skal sikre økonomien for idretten når de bygger anlegg selv om den gamle ordningen måtte bort på grunn av en endring i kommuneloven.

Fond og nøkkel for fordeling av midler til idretten ble ferdigstilt i desember 2024 med første søknadsdato våren 2025.

I tillegg til saker fra årsmøtet har vi deltatt på møter med kommuneledelsen.

Vi har deltatt på Vestland idrettskrets sin samling for idrettsråd, og holdt innlegg sammen med representant fra kommunen om prosessen rundt bygging av ny idrettshall på Myrane.

Vi har hatt regelmessige styremøter med representant fra kommunen.

Vi har deltatt på idrettstinget.

Vi har deltatt på planleggingen og gjennomførelsen av superlekene 2024.

****Gjennom året har vi hatt mange møter med politikere, dette har vært personlige møter, telefonmøter, fellesmøter og lignende.

Vi har deltatt på idrettsrådskonferanse.

Vi har deltatt på møter i prioriterings komitéen.

Vi har deltatt på møter i kommunen sammen med idrettslag.

Vi har deltatt på kommunens pris galla for kultur og idrett.

Vi har i 2024 fornyet samarbeidsavtalen mellom kommunen og IRA.

Vi har deltatt på møter i Askøhallene KF.

Deltatt på banestyremøtene for Ravnangerbanen.

Vi har deltatt på alle med konferanse.

Møter med fylkespolitikere angående Idrettslinje.

**Tillitsvalgte for 2024 har vært:**

|  |
| --- |
| **Leder:** Kristin Stølen**Valgt Nestleder:** Christian Rosvoll**Vikarierende nestleder i 2024**Øyvind Tumyr**Styremedlemmer:**Elin HaugJanet TelleJan Erik Mikkelsen**Varamedlemmer:**Marthe GustavsenLise Mari Brandsdal**Kontrollkomité:**Hile Dae JohansenKarl Frode Karlsen, leder**Valgkomité:**Maiken SteffensenRune StrømsnesOdd Inge Brandsdal, leder |

**Verdier visjoner og rammer for arbeidet**

Idrettsrådet skal arbeide for best mulige forhold for idretten i kommunen, og skal være en arena for samarbeid mellom lagene og kommunen, og mellom lagene og idrettskretsen.

Dette betyr at vi skal være tro mot avtalen vi har med Askøy kommune. Vi skal representere idretten likt, og være idrettens kanal inn mot kommunen. Dette krever at vi har gode møteplasser, gode samarbeidskanaler og god kjennskap til kommunens arbeid. Ovenfor idretten må vi skape enkle kanaler, møteplasser og åpenhet for at lagene som er tilknyttet IRA skal kunne bruke oss på best mulig måte.

**Virksomhetsplan**

I november 2022 startet IRA et arbeidsdokument for å konkretisere arbeidet, og for å sikre at arbeidet blir videreført uansett hvem som sitter i styret. På årsmøtet i 2023 ble dette vedtatt som førende for arbeidet vi skal gjøre. Har fortsatt å bruke dette dokumentet for å synliggjøre arbeidet og måloppnåelsen

**Idrettsrådets arbeid i 2024**

Hovedsakene som idrettsrådet har arbeidet med, og evaluering av disse, kan leses om i virksomhetsplanen.

**Arbeidsfordeling og generelt**

Kristin Stølen har overordnet ansvar og fordeler arbeidsoppgaver og kaller inn til møter. Hun følger opp saker og har ansvar for framdrift. Kristin sitter i prioriteringskomiteen.

Jan Erik Mikkelsen sitter i styret i Askøyhallene KF og prioriteringskomiteen. Han tar også seg av saker som gjelder fotball i idrettsrådet. Janet Telle er vara i Askøyhallene.

Elin Haug sitter i Banestyret på Ravnangerbanen og jobber for integrering og fattigdomsprosjekt.

Øyvind Tumyr i 2024 fungert som nestleder og har arbeidet med politiske saker, han sitter i prosjektgruppen til Myrane idrettshall og svømmeanlegg. Han jobber også for idrettslinje på Askøy Videregående.

Christian Rossvold tar seg av politiske saker, jobber for idrettslinje på Askøy videregående og hjelper til med Myrane idrettshall og svømmeanlegg.

I år har Christian, Øyvind og Kristin hatt hovedansvaret for arbeidet med kommunal medvirkning.

Øyvind og Kristin har hatt ansvar for arbeidet med saken fra Askøy Håndballklubb.

Christian og Elin sitter i arrangementsgruppen for superlekene.

* Vi har i snitt hatt styremøter hver måned for å informere og ta fatt i saker som er pressende. Kommunen v/ Sverre Jokstad har deltatt på flere av disse styremøtene.
* Det er blitt avholdt flere møter med kommunen.
* Det har vært jevnlig kontakt med Askøyhallene KF
* Vi har deltatt på og arrangert møter for politikerne i kommunen og dette ble vinklet opp mot de ulike sakene vi har arbeidet med. Der vi ikke selv har deltatt har vi avtalt at idrettslag har representert idretten.
* Innenfor de ansvarsområdene som er gitt i styret har medlemmene deltatt på de møtene som er satt opp i forhold til sine ansvar. Der dette ikke har vært mulig har andre styremedlemmer stilt opp. Dette har variert en del ut ifra hvilket ansvar og arbeidsmengden disse krever.
* I år har vi jevnlig deltatt på utvalgenes møter, og har også vært til stede i formannskapet og kommunestyre der viktige saker har vært oppe.

**Annet**

Styret i idrettsrådet har ønsket å være et samlende organ og vi har arbeidet for at IRA skal fungere som bindeleddet mellom Idrett og kommune. Dette har blitt gjort gjennom å inkludere idretten i de sakene som angår dem, søke informasjon fra dem og videreformidle deres ønsker og behov opp i mot administrasjon og politikere. Det har også lagt ned et arbeid å være til stede der avgjørelser blir tatt, gi motsvar i kommunale saker og i presse, og rapportere tilbake til idretten med informasjon. Dette mener vi er en viktig del av arbeidet vårt for å ha tillit hos dem vi representerer. Det er også viktig å ha et godt forhold til administrasjon og politikere for å ha en god dialog og rom for idrettens saker. Gjennom de siste månedene har vi fått gode tilbakemeldinger fra alle disse gruppene på arbeidet som blir gjort.

**Idrettsrådets planer og strategier**

Styrets virksomhetsplan er laget for å gi informasjon og er laget for å skape en kontinuitet uansett styresammensetning. Se vedlagt virksomhetsplan.

**Samarbeidsparter**

Askøy kommune – Administrasjonen i kommunen har vist at de strekker seg lagt for å komme idretten i møte. Gjennom deltagelse på møter, informasjonsdeling og velvilje til å samarbeide viser de at idretten er en viktig del av Askøy kommune.

Vi opplever et godt samarbeid med Askøys politikere. Gjennom den siste tiden viser de også at idretten er en viktig arena for barn, unge og voksne i Askøy. Her kan det nevnes at de holder ekstraordinære møter og lager avtaler som gagner idretten på tvers av politiske linjer.

Idrettskretsen - har vær en god med informasjon, kunnskap og støtte i juridiske saker. I tillegg har de holdt kurs og informert. Idrettskretsen har også spurt oss til råds i saker, og invitert oss til å holde framlegg for de andre idrettsrådene i Vestland.

**Sluttkommentar**:

Idretten står sterkt på Askøy og en tredjedel av Askøys befolkning er medlemmer av idretten.

Psykisk og fysisk helse hører sammen så vi vet at idretten er en stor bidragsyter til god folkehelse. Vi ser at mange unge på Askøy mangler et sted å høre til, så det er økende behov for flere arena og lavterskeltilbud. Idretten er med på å skaffe flere treffpunkter for unge som ikke er medlemmer i klubbene, som blant annet kveldsåpen hall som Askøy håndballklubb står for, Hallowen feiring i Askøy forum som Vestsiden arrangerer.

Askøy kommune er i stor befolkningsmessig vekst og det må bygges ut skoler, helsetilbud og infrastruktur. Det er derfor viktig å planlegge videre også for idretten, både for å kunne øke aktivitetsnivået for dagens innbyggere og ikke minst for å kunne ha kapasitet til en vesentlig forventet befolkningsøkning. Allerede i dag har flere av våre klubber sprengt kapasitet, og mange som ønsker å trene i Idrettshallene får avslag på grunn av kapasitetsmangel.

****

Idrettsrådet ønsker å få med kommunen og klubbene for å planlegge langsiktig når det gjelder idrettens utvikling på Askøy. Her er både arealer, økonomi og personellressurser viktig;

Arealer må settes av til flere idrettsanlegg i fremtiden (for dekke økt aktivitet og befolkningsøkning). Her ser vi at det er satt av arealer til dette i den kommende reguleringsplaner.

Offentlig tilskudd må videreføres og økes, og ikke minst være forutsigbare over tid. Utbygging av anlegg i Askøy Kommune er mye basert på at klubbene selv ivaretar lokale anlegg. Sikkerhet for kommunal deltagelse (lånegaranti, kommunale tilskudd i samsvar med nåværende bevilgninger er avgjørende for å kunne realisere utbygginger).

Askøy er gode på breddeidrett. Samtidig har vi utøvere som har gjort det godt på nasjonalt og internasjonalt nivå. Det skal blant annet arrangeres NM i friidrett på Ravnanger i 2025. Arrangør er Ask friidrett.

For at vi skal ha utøvere på alle nivåer er vi avhengig av de Frivillige, som hver uke legger ned et stort antall dugnadstimer. Idrettsrådet retter en stor takk til alle som jobber frivillig i klubbene.

For styret i Idrettsrådet i Askøy

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kristin Stølen